paragraph_text: Vojničku karijeru je napravio u karlovačkoj vojnoj krajini. Bio je kapetan u Tounju, Bariloviću, Križanić-Turnju, zapovjednik u Plaškom. Došao do položaja karlovačkog podgenerala. Nije stao uz zrinsko-frankopansku urotu. Priklonio se kralju odnosno protivnicima urote pa je 1670. pomogao gušenju banske krajine koje je bila prozrinska. Za tu protuurotničku ulogu dobio je 1677. imanje Turanj kod sv. Jane, koje je prije pripadalo Franji Bukovačkom. Nakon sloma urote sudjelovao u pustošenju urotničkih posjeda (dvor Zrinskih Pribić, grad i posjeda F. Bukovačkog, Turanj u selu Draga kraj današnje Gorice Svetojanske u okolici Jastrebarskog).